google/wiki40b huggingface dataset:
Reed Bank

Reed Bank, også kjent som Reed Tablemount, Recto Bank og en rekke andre navn, er en stor guyot i Sør-Kina-havet, som omfatter et område på 8,866 km² og har dybder på mellom 9 og 45 meter. Det omfatter Nares Bank og Marie Louise Bank.
Det kan enten regnes som knyttet til den geografiske formasjon Spratlyøyene, eller som del av Dangerous Ground.
Aelv om det ligger godt innenfor DFilippinenes eksklusive økonomiske sone (Philippine EEZ), er de økonomiske rettigheter omtvistet ved at Folkerepublikken Kina hevder overhøyhet.
Banken er i den nordøstre kvadrant av Filippinenes Kalayaan-krav, som også omfatter de nordlige og vestlige deler av Spratlyøyene. Området er utenfor vestkysten av den avlange øya Palawan, nord for Iroquis reef og Southern reefs, og øst for den nordlige dek av Spratlyøyene. De nærmeste bebodde deler av Spratlyøyene er Flat Island, Nanshan Island og Second Thomas Shoal (med filippinsk bebyggelse), og Mischief Reef (med kinesere) .
Etter at Folkerepublikken Kina reiste krav om Mischief Reef ble et filippinsk landingsfartøy fra annen verdenskrig, (LST 57 - Sierra Madre), med vilje kjørt opp gå grunnen ved Second Thomas Shoal i 1999 for å tjene som en filippinsk marineutpost i området; det bemannes av runt et dusin filippinske marines.
Seismiske undersøkelser viser at Reed Bank har olje- og gass-ressurser, men de er bare såvidt blitt utnyttet på grunn av overhøyhetstvistene.
Centro Mayor

Centro Mayor er et kjøpesenter i bydelen Antonio Nariño sør i Bogotá. Med et samla areal på om lag 248 000 m² er det det største kjøpesenteret i Colombia og det fjerde største i Latin-Amerika. Det har i overkant av 400 lokaler fordelt på tre etasjer. Det har også en kino med 14 saler. Bygginga av senteret starta i februar 2008, og det åpna 26. mars 2010.
Santai

Santai (kinesisk: 三台县; pinyin: Sāntái Xiàn) er et fylke i provinsen Sichuan i Folkerepublikken Kina. Det ligger i byprefekturet Mianyang.
Befolkningen var på 1 477 299 innbyggere i 1999.

Kulturminner

Klippegravene i Qijiang (Qijiang yamuqun, 郪江崖墓群) fra Han-dynastiets tid ble i 1996 oppført op Folkerepublikken Kinas liste over kulturminner.
Fylket er også kjent for det daoistiske Yuntai-tempelet (Yuntaiguan, 云台观) i landsbyen Yuntai 云台村 i storkommunen Anju 安居镇 og det buddhistiske Qinquan-tempelet (Qinquan si, 琴泉寺) fra det nordlige Wei-dynastis tid i Tongchuan. Dessuten kan nevnes Du Fu-museet (杜甫纪念馆).
Quimper

Befolkningsutvikling

Referanse:INSEE
Pachypidonia

Utseende

Middelsstore, avlange, ensfarget brunrøde til svarte trebukker. Antennene er tynne, noe kortere enn kroppen. Pronotum er rektangulært i den bakre halvdelen, rundet avsmalnende i den fremre, mye smalere enn dekkvingene, som er jevnbrede. Beina er middels lange, lårene slanke.

Levevis

Larvene utvikler seg i død ved, gjerne råtten, død ved som er kontakt med levende ved, på ulike treslag. Utviklingen tar gjerne to-tre år. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er kjent fra Kina, Myanmar, Laos, Japan og Taiwan.
Salil Shetty

Livsløp

Salil Shetty ble født 3. fabruar 1961 i Mumbai med foreldre Hemlatha Shetty og V.T. Rajshekar.
I 1976 begynte han å agitere for menneskerettigheter.
I 1981 tok han en Bachelor-grad i regnskap ved St. Joseph's College of Commerce i Bangalore og tok i 1983 mastergrad ved Indian Institute of Management i Ahmedabad. 
Han begynte å jobbe hos Wipro i Mumbai i 1983.
I 1991 tok han en mastergrad i politikk og planlegging ved London School of Economics.
Han var daglig leder for ActionAid i India i seks år og for ActionAid i Kenya i 3 år før han fra 1998 til 2003 var han daglig leder for hele ActionAid.
Fra 2003 til 2010 var han direktør for United Nations Millennium Campaign.
I 2010 ble han den åttende generalsekretæren i Amnesty International og var det til 2018.
I 2018 gikk han over i en stilling som «senior fellow» ved Carr Center for Human Rights Policy ved Harvard Kennedy School for skoleåret 2018-2019.
Petäjävesi gamle kirke

Historie

Omkring 1720 fikk folk i området tillatelse til å sette opp et gravkapell. Siden det var et meget tynt befolket område, og folk vanligvis reiste langs vannveiene (om sommeren i båt og om vinteren med slede på isen) ble det plassert mellom innsjøene Jämsä og Petäjävesi. Kapellet ble erstattet av en trekirke på samme sted i 1764 etter tegninger av snekkermester Jacob Clementsson Leppänen.
Kirken ble erstattet av en ny kirke i 1879 inne i byen Petäjävesi, men i 1994 ble den gamle kirken tatt med på UNESCOs verdensarvliste.
Bartolomeus Rummelhoff

Bartolomeus Rummelhoff (født 1758 i Odalen, død 1839 i Østre Moland) er kjent som generalveimester i Kristiansands stift (bispedømme) fra 1790. Den gang var det de nåværende fylkene Aust-Agder, Vest-Agder og Rogaland.

Bakgrunn

Rummelhoff gikk 7 år på Krigsakademiet i København. I 1782 ble han løytnant og samtidig konduktør i det danske veikorps. I 1790 ble han utnevnt til kaptein, og fikk senere tittel som major. Dette var grunnlaget for stillingen som generalveimester i Kristiansand, og han gjorde ingen tjeneste som offiser etter 1790.

Vestlandske hovedvei

Han fikk ansvaret for å bygge sammenhengende kjørevei fra Frierfjorden til Stavanger. Veien gikk dels under navnet Vestlandske hovedvei, dels Postveien. Veien ble bygd fra år 1790 og utover, under Rummelhoffs ledelse, og var i 1805 ferdig fra Telemarks grense til Kristiansand. Veien ble anlagt som kjørevei for embetsmennenes reiser fra by til by, mens bøndene på sine reiser fra byene mot innlandet også i fremtiden måtte klare seg med rideveier, etter Rummelhoffs mening. Det var Rummelhoffs forslag som fikk kongen til å innføre skatt istedenfor pliktarbeid for å gjennomføre veibyggingen. Han fikk også myndighetene til å øke bevilgningene til veibygging. 
Vestlandske hovedvei fikk på 1900-tallet navnet Sørlandske Hovedvei, og deler av veitraseen har like til vår tid vært europavei E18.

Død

Bartolomeus Rummelhoff eide en gård på Tveide i Østre Moland nord for Arendal, der han døde i 1839.
Appendektomi

Appendektomi er det kirurgiske navnet for fjerning av blindtarmsvedhenget.
Operasjonen utføres ved et sykehus når det er mistanke om appendisitt, populært kalt blindtarmbetennelse. Dersom det tar lang tid fra symptomene er oppstått til operasjonen, kan betennelsen gå igjennom blindtarmen som det kan gå hull på. Når det da kommer puss ut i bukhulen kan det utvikle seg en bukhinnebetennelse.
Det vil ofte være vanskelig å skille mellom blindtarmbetennelse og hovne lymfeknuter i foldene av bukhinnen rundt tarmene som ved en virusinfeksjon. Det er ikke så uvanlig at inngrepet gjøres, og blindtarmen fjernes, selv om det viser seg at den ikke er betent. Når pasienten har et karakteristisk arr etter blindtarmoperasjonen, kan leger som undersøker pasienten senere være sikker på at blindtarmen er fjernet.
Om det er umulig å få pasienten til sykehus, kan det gis en antibiotikakur og blindtarmen kan fjernes ved operasjon etter noen måneder.
Kai Zhong

Karriere

Ved Paralympiske sommerleker 2012 i London fikk han én sølvmedalje; i lagkonkurransen fikk Kina sølv i klassen BC1-2, etter tap 10-5 mot Thailand i finalen. Individuelt kom han på 4.-plass i klassen BC2. Han tapte 1-7 for Maciel Sousa Santos i semifinalen, og tapte 1-5 for So-Yeong Jeong i bronsefinalen.
Lunds Tivoli

Lunds Tivoli er Norges største og eldste ambulerende tivoli. Tivoliet ble etablert av Håkon Lund i 1895 med et fåtall enkle aktiviteter og fikk senere navnet Lunds Fornøyelsesparker. Frem mot første verdenskrig fikk tivoliet karuseller og forskjellige spill. I en periode var dette Skandinavias største omreisende tivoli med utstyr som fylte 70 jernbanevogner.
Lunds Tivoli eies og drives av Lund Gruppen Holding AS, som også driver Kongeparken ved Stavanger og Lund Gruppen Arrangement AS som arrangerer konserter, eventer og har utleie av festivalutstyr. Per 2013 har tivoliet 48 ansatte. 
Tivoliet har to avdelinger og hovedbase i Norge, sesongen går fra februar til oktober. I vinterperiodene har tivoliet attraksjoner rundt omkring i verden som for eksempel Dublin, Japan, Bahrain og i 2013 under Winter Wonderland, i Londons Hyde Park.

Attraksjoner

Blant tivoliets hovedattraksjoner finner man blant annet Drop Zone (Nyhet 2010) der man skytes sytten meter til værs før du slippes ned igjen og den horisontale karusellen X-Force (Nyhet 2008). Tivoliet har også blant annet berg-og-dal-bane, spinnende kaffekopper, spøkelseshus, pariserhjul og togbane.
Tivoliet kommer stadig  med nyheter. I 2013 ble det introdusert en ny karusell, Go2Gate, som har 13 rotasjoner i minuttet og en høyde på 40 meter.  I 2012 var det 3 nyheter: Den Sorte Perle, Convoy - en barneattraksjon tematisert rundt dyrene i Afrika og det å være på Safari, og No Limit for de litt mer tøffe .  
Av tidligere attraksjoner hadde Lunds Tivoli blant annet en seks meter lang musikkvogn med et dekorert orgel på forsiden. Rundt 1950 kom sensasjonen Rocket og senere YoYo. I 1921 kjøpte Håkon Lund levningene etter Julia Pastrana som ble en av tivoliets attraksjoner helt frem til 1950-tallet.

Priser

2004: Golden Pony Award, Italia
Sort

Botanisk definisjon

En sort er en undergruppe av en art. Sorter av samme art har distinkte forskjeller i utseende og egenskaper, men kan krysse seg.
En sort kan være en rettsbeskyttet enhet når den kan skilles fra andre sorter, er stabil, beholder sine opprinnelige karakterer ved formering og er ny. Gamle sorter kan godkjennes for statskontrollert produksjon etter de samme kravene som for rettsbeskyttelse. I Norge er det Plantesortsnemnda som har ansvaret for å godkjenne nye sorter.

Navngivning

Sorter navngis med egne navn. Eksempelvis:
Art: Bygg (Hordeum vulgare L) Sorter: Kinnan, Helium, Gaute m.f.
Møhlenpriskomplekset

Møhlenpriskomplekset er et boligkvartal i Bergen fordelt på tre sammenhengende enheter, som ligger mellom Professor Hansteens gate og Konsul Bøhrs gate, i syd Zetlits gate og i nord Puddefjordsbroen. Det ble oppført av Bergen kommune i årene 1922–1924 for utleie til vanskeligstilte familier. Komplekset ble delvis revet på nitti-tallet, da Puddefjordsbroen ble utbygget.

Historie

Den moderne tids utvikling på Møhlenpris skjøt fart med den sterke befolkningsveksten i byene på siste del av 1800-tallet. Skipsbyggeriet Mjellem & Karlsen Verft var i 1895 en stor arbeidsplass. Bolignøden i Bergen var tiltagende, og det krevde tiltak. Det ble anlagt kommunal idrettsplass og oppført en rekke leiegårder i raskt tempo under en spekulasjonsbølge, som endte med sammenbrudd i byggebransjen i 1899.
Utviklingen kom på skinner igjen i 1910, da det private sporveiselskapet bygget trikkehall og la en linje fra sentrum over Nygårdshøyden. For øvrig sto Møhlenpris skole ferdig i 1913, samme år som Trikkebyen ble anlagt.
Møhlenpriskomplekset var et av de prosjekter Boligrådet, kommunens rådgivende organ i boligspørsmål, satte i gang etter by­bran­nen i 1916. Arkitekt Martin Enger (f. 1880) som var Boligrådets sekretær på denne tiden. Han tegnet også boligbarakkene på Gyldenpris. Enger kom til å fortsette med Møhleprisprosjektet etter at Boligrådet gikk tilbake til sin opprinnelge rolle, og kommunen opprettet en egen stilling som Boligarkitekt for å ivareta byggingen.
Med sine 139 leiligheter var Møhlenpriskomplekset på denne tiden kommunes største boligsatsing. Prosjektet var omfattende også fordi det lå på et myrområde som krevde spesielle forundersøkelser og dype grunnboringer. Det gikk ellers lang tid før byggearbeidene kom i gang. En grunn var at det var lagt opp til bad i den enkelte leilighet og da planleggingen foregikk i en tid med sterk prisstigning, kom det til langvarige diskusjoner om kostnader og justering av planer. Det gikk åtte år fra de første skisser i 1916 til alt var fullført. Siden ble lite forandret i 50 år.
På 1980-tallet, i kjølvannet av «Lov om fornyelse av tettbygde strøk», ble bygningen utbedret i regi av Institutt for byfornying. I denne perioden ble også Rothaugenkomplekset og en rekke ande slitne boligområder i Bergen og andre byer brakt opp til nyere tids standard med midler fra Husbanken som i denne peroden satset sterkt på rehabilitering og byfornyelse.
Da Puddefjordsbroen skulle utvides på 1990-tallet måtte en del av nordligste kvartal rives. Senere har Vestbo reist et nytt bygg med utleieboliger på samme sted. For øvrig er gjenstående deler av det gamle komplekset fortsatt kommunale utleieboliger, fra 1992 utleid gjennom BBB (Bergen Bolig og Byfornying).
Arkivmaterialet i Byarkitektens arkiv, oppbevart ved Bergen byarkiv gir informasjon om planlegging og bygging av Møhlenpriskomplekset. Her finnes hovedsakelig anbudspapirer og bygningstegninger, som omfatter det meste fra grunnundersøkelser til håndverksmessige byggedetaljer. Ettersom Møhlenpriskomplekset var Boligrådets prosjekt, finnes det også statistisk materiale angående husløse, geografisk bosetning, familiestruktur osv.
Gheorghe Tadici

Klubblag

Tadici startet sin trenerkarrière i den rumenske byen Zalău, hvor han i tredve år trente den lokale kvinnehåndballklubben og ledet klubben til tre nasjonale titler, samt City Cup i 1996 hvor Gjerpen var finalemotstander.
I 2006 signerte Tadici med den rumenske storklubben, Oltchim, og vant fem troféer før han fikk sparken i 2008 etter en konflikt med styret i klubben. Han returnerte deretter tilbake som hovedtrener i Zalău.

Landslag

Tadici tok i 2005 over treneransvaret for det rumenske kvinnelandslaget og ledet laget til sølvmedalje under Håndball-VM 2005 i Russland etter å ha tapt mot vertsnasjonen 28–23 i finalen.
Under Håndball-VM 2007 i Frankrike, endte Romania på fjerdeplass etter å ha tapt semifinalen mot overkvinnene fra VM-finalen to år tidligere, Russland, og bronsefinalen 36–35 mot Tyskland.
Høsten 2012 tok Tadici fatt på sin andre periode som landslagssjef for det rumenske kvinnelandslaget etter Radu Voina. Comebacket startet med 10.-plass i både Håndball-EM 2012 og Håndball-VM 2013.
Softball under Sentralamerikanske og karibiske leker 1974

Softball under Sentralamerikanske og karibiske leker 1974. Softball var en av flere sporter i de tolvte sentralamerikanske og karibiske leker som ble arrangert i Santo Domingo i Den dominikanske republikk i perioden 27. februar til 13. mars 1974. Det var andre gangen som softball var med i de sentralamerikanske og karibiske leker. Det var to turneringer, en for menn og en for kvinner.
55. motoriserte infanteribrigade

55. motoriserte infanteribrigade (fjellbrigade) (russisk: 55-я отдельная мотострелковая бригада (горная)) er en russisk brigade underlagt 41. kombinerte armé i Sentrale militærdistrikt. Brigaden er forlagt til Kyzyl. i Tuva-republikken.
STS-51-C

Høydepunkt

STS-51-C var den første romferden som ble dedikert til det amerikanske Forsvarsdepartementet, som har gjort at mange detaljer fra romferden har forblitt hemmelige. Det kom ut lite informasjon til vanlige folk før oppskytningen. Eksperter tror en satellitt ble sendt ut i en geosynkron bane. Det sies at STS-33 og STS-38 sendte ut de gjenværende delene. STS-51-C ble siden brukt som en viktig del av etterforskningen av Challengerulykken (STS-51-L), der en av mannskapet, Ellison Onizuka, omkom.
Gelson Martins

Landslaget

Han ble tatt ut i Portugals tropp til FIFA Confederations Cup 2017 i Russland.
Han ble tatt ut i Portugals tropp til VM i fotball 2018 i Russland.
University of California

Styreform

UC styres av et universitetsråd med 26 stemmeberettigede medlemmer, fastlagt av Californias grunnlov. 18 av medlemmene utnevnes av guvernøren for perioder på 12 år. Ett medlem er en student utnevnt for ett år. Syv av medlemmene er ex officio-medlemmer – guvernøren, viseguvernøren, formannen for den lovgivende forsamlingen, skoledirektøren, presidenten og visepresidenten for alumniforeningen og presidenten for universitetet.
Det akademiske senat, bestående av fakultetsmedlemmer, er delegert myndighet til å fastlegge universitetets akademiske kurs. I tillegg har fakultetet to medlemmer uten stemmerett i universitetsrådet.
Universitetsrådet utnevner en president til å drive hele universitetet. De individuelle campusene styres av rektorer med betydelig grad av autonomi.
Piimuna

Utseende

En middelsstor, kraftig, lysbrun trebukk. Antennene er kortere enn kroppen. Pronotum er tønneformet, dekkvingene jevnbrede.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i det sørøstlige Brasil.
Barbara Longhi

Barbara Longhi (født 1552 i Ravenna; død 1638 samme sted) var en italiensk ikonograf fra motreformasjonen.

Liv og virke

Barbara Longhi og broren Francesco Longhi ble opplært av faren Luca Longhi i familiens malerverksted.
Bare 15 verk er så langt bekreftet av henne, av dem er tolv framstillinger av jomfru Maria med barnet. Kun få bilder er datert/signert.
Bildene hennes er enkle i komposisjonen og med en raffinert palett, i samsvar med motreformasjonens krav. Til forskjell fra farens store alterbilder, er verkene hennes ganske små, hun søkte et empatisk uttrykk og unnvek trenden med store bibelske scener.
Longhi var påvirket av Rafael, Correggio, Parmigianino, Marcantonio Raimondi og Agostino Veneziano. Den internasjonale suksessen til Sofonisba Anguissola kan også ha vært en inspirasjonskilde. Fra disse forbildene utviklet hun sin egen stil, eksempelvis en forfinet gjengivelse av trekk som jomfru Marias hals og armer, og bruken av en varm og raffinert palett. Hun kombinerte den tradisjonelle komposisjonen med en følelsesmessig intensitet og innovativ kolorering."
Longhis mest produktive periode lå sannsynligvis mellom 1590 og 1605. Hun bodde hele livet i Ravenna.
Gjesdal Idrettslag

Gjesdal Idrettslag, stiftet i desember 1931, er et idrettslag i Gjesdal kommune i Rogaland fylke som har aktiviteter i grenene friidrett, ski og volleyball.
I 2006 feiret klubben sitt 75-årsjubileum.
Klubben ble nummer tre og beste norske lag i Holmenkollstafetten i 2002 og 2003.
I 2015 ble ny løpebane på Ålgård stadion ferdig. En 30 år gammel plan for idretten i Gjesdal kommune er endelig realisert. Nå er det meste av idretten på Ålgård samlet på et sentralidrettsanlegg. Ålgård Fotballklubb (egen stadion med tribune, klubbhus, samt treningsfelt), Ålgård Håndballklubb og Ålgård Turnforening i Gjesdalhallen, samt Ålgård Tennisklubb og Gjesdalbuerne er nå samlet sammen med Gjesdal Idrettslag her.
Løpebanen er fast løpedekke med 8 baner.
Pegasus (mytologi)

Pegasus  (gresk: Πήγασος, Pegasos) er en bevinget hest i gresk mytologi. Helten Bellerofon red på Pegasus da han bekjempet kimæren, men ble slengt av hesten da gudene ikke likte at han prøvde å komme opp på Olympus. Pegasus ble etter det brukt av Zevs til å bære lynglimt. I billedkunsten er Pegasus vanligvis hvit, men kan også ha gylne vinger.

Fødsel

Faren til Pegasus var havguden Poseidon, og moren var gorgonen Medusa. Da Medusa ble halshogget av helten Persevs og blodet hennes rant ned på marken, vokste Pegasus fram. 
En annen legende sier at Pegasus ble til da Medusas blod blandet seg i havet.

Død i den greske mytologi

Pegasus var ikke udødelig, men på grunn av sin trofaste tjeneste til guden Zevs ble den belønnet med et stjernebilde. På den siste dagen i Pegasus' liv ble den forvandlet av Zevs til et stjernebilde.

Annet

Pegasus bar med seg lyn og torden, og når den slo hoven mot et fjell, vokste det fram en kilde med rent vann. Kildene ble kalt Hippocrene etter hesten. Pegasus var svært sky, men vennlig innstilt overfor mennesker.

I nyere tid

Vingehesten er et ofte brukt symbol for poesien, ofte ved metaforen om dikteren som sadler sin Pegasus. Fantasyfictionforfatteren Anne McCaffrey ga tittelen To ride Pegasus til første bok i en etter hvert lang rad fortellinger om et alternativt univers der noen mennesker var særskilt utstyrt med mentale evner (også kjent som Damia-universet).
Kirkelig Kulturverksted

Kirkelig Kulturverksted er et norsk plateselskap, med en fløy for kunstformidling (spes. til kirker og sakrale rom) etablert av Erik Hillestad m.fl. i 1974.
Etter økonomiske problemer overtok Aschehoug forlag som eier i 1987. Kirkelig Kulturverksted (KKV) har per 2008 forestått over 400 plateutgivelser innen folkemusikk, visesang, kirkemusikk, jazz, pop, world music og i grensesnittene mellom disse genrene. KKV har etter hvert gjort det til et spesialområde å jobbe fram tverrkulturelle prosjekter, og etter utgivelsen "Lullabies from the Axis of Evil" (2004) har musikkens mulighet som brobygger på tvers av dagens politiske og religiøse konfliktlinjer kommet i selskapets fokus.
I 2005 ble KKV solgt til Kirkens Bymisjon (40%), Opplysningsvesenets fond (40%) og Erik Hillestad (20%).
Kulturkirken Jakob i Oslo ble etablert i 2000 i Jakob kirke som ble stengt i 1985 som menighetskirke og sto tom til Kirkelig Kulturverksted overtok bygningen som permanent leietaker. I Kulturkirken driver KKV med konsertvirksomhet, teateroppsetninger, utstillinger og en egen fast ukentlig spesiallaget gudstjeneste, Jakobmessen, skrevet av Karoline Krüger (musikk) og Erik Hillestad (tekst).
KKV fikk Brobyggerprisen i 1988. Musikkforlaget og Hillestad ble tildelt Bjellesauprisen fra FONO da den ble delt ut for første gang i 1994. Forlaget fikk prisen for deres innsats for norsk musikk gjennom mange år.
Daglig leder var Erik Hillestad til 2008, da Ole Edvard Wold-Reitan tok over.
Signe Kjelstrup

Utdannelse og karriere

Kjelstrup har sin akademiske utdannelse fra Norges tekniske høgskole (NTH), der hun var ferdig utdannet sivilingeniør i 1971, som første kvinne fra NTH med eksamen med innstilling til Kongen.  
I 1974 ble hun tildelt graden lic.techn. med avhandlingen Complex formations in alkali-aluminium fluoride melts.  
I 1978/1979 fikk hun et Fulbright-stipend og arbeidet som assistant professor ved School of Medicine and Dentistry, University of Rochester, (New York, USA). 
I 1982 fikk hun graden dr.techn. med avhandlingen On the energetics of coupled transport processes : a theoretical and experimental irreversible thermodynamic investigation.
Kjelstrup ble utnevnt til professor ved NTH i 1985, og har også hatt en deltidsstilling som professor ved Det tekniske universitetet i Delft.
Sammen med professor Tormod Førland bygde hun opp feltet irreversibel termodynamikk fra bunnen av ved NTH. Hennes vitenskapelige arbeid har hatt stor betydning innen dette feltet, med spesielt fokus på elektrokjemiske celler, membransystemer og energioptimalisering for prosesskjemiske anvendelser. Hun er særlig opptatt av å forbedre Termodynamikkens andre lov og av fornybar energiteknologi.
Hun har hatt flere verv ved NTH, i tillegg til sin professorstilling, blant annet som dekan, medlem av av NTHs styre og leder av doktorgradsutvalget 1985–1989.
I  2007 ble hun valgt til å være gruppeleder for området naturvitenskap/matematikk/medisin ved Senter for grunnforskning (CAS) for perioden august 2007 til august 2008. «Gruppelederene velges blant landets mest framstående forskere. Å bli valgt regnes som en faglig anerkjennelse og stor ære – ikke bare av de utvalgte, men også organisasjonen de tilhører». Kjelstrup ledet forskergruppen Kjemisk prosessdesign inspirert av naturen, som omfattet både matematikere, fysikere, molekylærbiologer, kjemikere og kjemiingeniører. Gruppen la stor vekt på beregningskjemi, som går ut på å bruke matematiske ligninger til å bygge modeller av fenomener i naturen.
Kjelstrup har arbeidet mye med forskningspolitiske spørsmål. Hun har vært nestleder av rådet til Norges Teknisk-Naturvitenskapelige Forskningsråd (NTNF), og har i flere år sittet i styret for rådet. Hun var også med på å bygge opp Norges forskningsråd (NFR) fra interimperioden i 1993, til og med 2000.
Hun har vært gjesteprofessor ved flere utenlandske universiteter: Medical College of Ohio (1988/1989); Universitetet i Leiden (1997/1998); Universitetet i Kyoto (2000) og Universitetet i Barcelona (2004).